Sjednica Upravnog odbora Lokalne akcijske grupe Vuka-Dunav, održana je dana 13. travnja 2023. godine u 10:00 sati putem elektroničke pošte, sukladno točki 2, Članak 29. Statuta LAG-a Vuka-Dunav te je sačinjen sljedeći

**ZAPISNIK**

**sa 60. sjednice Upravnog odbora**

Sjednica Upravnog odbora LAG-a Vuka-Dunav održana je putem elektroničke pošte na način da su članovi Upravnog odbora obavješteni o terminu do kojeg je bilo potrebno glasati odnosno o terminu održavanja Sjednice te o razlozima zbog kojih se Sjednica Upravnog odbora održava putem elektroničke pošte.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora putem elektroničke pošte.

Utvrđen je odaziv članova Upravnog odbora koji su se odazvali glasovanju i to kako slijedi:

1. Udruga veterana vojne policije iz Domovinskog rata OBŽ, Stipe Modrić,
2. NK „Vitez 92“, Zdravko Krznarić,
3. OPG Roman Lončarić, Roman Lončarić,
4. OPG Mario Vila, Mario Vila,
5. KUD „Klasje Slavonije“ Antunovac, Marija Horvatek,
6. Općina Vladislavci, Marjan Tomas,
7. PVZ „Fructus“, Zdenko Đerđ,
8. Općina Antunovac, Davor Tubanjski,
9. Općina Vuka, Damir Maričić,
10. PVSZ „Agrovladislavci“, Maja Magdika,
11. KUD „I.K. Adamović“ Čepin, Doris Zubaj,
12. Udruga umirovljenika općine Antunovac, Grozde Mikulić.

Zapisnik je sastavila Mirna Tokić, a za ovjerovitelja zapisnika je izabrana Marija Horvatek.

Poziv na 60. sjednicu Upravnog odbora zajedno sa materijalima za Sjednicu, upućen je i dostavljen elektroničkom poštom 06. travnja 2023. godine. Članovi Upravnog odbora pozvani su da pregledaju materijale i da se očituju na iste putem elektroničke pošte, a iznimno ako nisu u mogućnosti na iste odgovoriti elektroničkom poštom, dostavom pisane obavijesti putem pošte na adresu LAG-a Vuka-Dunav.

**DNEVNI RED**

1. Usvajanje zapisnika sa 59. sjednice Upravnog odbora,
2. Odluka o izmjeni 8. LAG natječaja,
3. Razno.

**Ad 1: USVAJANJE ZAPISNIKA SA 58. SJEDNICE UPRAVNOG ODBORA**

Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 59. Sjednice Upravnog odbora.

12 (dvanaest) članova Upravnog odbora je suglasno usvojilo ovu točku Dnevnog reda.

**Ad 2**: **ODLUKA O IZMJENI 8. LAG NATJEČAJA**

Članovima Upravnog odbora dostavljen je prijedlog odluke o izmjeni 8. LAG natječaja za tip operacije 2.2.1 “Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”. Navedeni natječaj mijenjao se zbog realokacije sredstava iz 6. LAG natječaja za tip operacije 1.3.3. „Potpora razvoju malih poljoprivrednih gospodarstava“ (sukladan nacionalnom tipu operacije 6.3.1.) zbog odustajanja dva korisnika.

8. LAG Natječaj se mijenja u sljedećem dijelu na 3. stranici, 1. Opće odredbe, 1.1., Predmet, svrha i raspoloživa sredstva Natječaja, dio iz teksta:

Raspoloživa sredstva: 22.810,76 EUR, mijenja se i glasi:

Raspoloživa sredstva: 52.880,76 EUR.

12 (dvanaest) članova Upravnog odbora je suglasno usvojilo ovu točku Dnevnog reda.

**Ad 3. RAZNO**

Kako nije bilo dodatnih komentara, te se članovi Upravnog odbora slažu s gore navedenim točkama Dnevnog reda, Sjednica odbora je zaključena. Uz Zapisnik se prilaže i dokaz o glasovanju pojedinog člana Upravnog odbora.

URBROJ: UO/23-38

U Antunovcu, dana 13. travnja 2023. godine.

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Marija Horvatek | |